Diari Oficial de la Generalitat Valenciana


Sumari del DOGV 7708, del 29-01-2016 (2016/348)

RESOLUCIÓ de 19 de gener de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació de Formació Professional denominat CES Juan Pablo II Valencia, a Paterna.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/348


Data del document
:   19-01-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Paterna
    * centre d'ensenyament

RESOLUCIÓ de 19 de gener de 2016, de la Conselleria d'Educació, Investigació, Cultura i Esport, per la qual es concedeix l'autorització d'obertura i funcionament al centre docent de nova creació de Formació Professional denominat CES Juan Pablo II Valencia, a Paterna. [2016/348]  
L'expedient ha sigut iniciat a instàncies de CES Juan Pablo II, Societat Limitada Unipersonal, en sol·licitud d'autorització per a l'obertura i funcionament d'un centre docent privat de nova creació de Formació Professional denominat CES Juan Pablo II Valencia, a Paterna.  
  
La Direcció General de Centres i Personal Docent va emetre un informe favorable, de 10 d'agost de 2015, referent a l'adequació de les instal·lacions proposades, quant a espais educatius, al que disposa la legislació aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent, de data 14 de desembre de 2015, de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar l'obertura i el funcionament del centre docent privat de nova creació que a continuació s'indica, atenent les característiques, ensenyaments i capacitat màxima que s'assenyalen.  
  
Codi: 62893689.  
Denominació genèrica: centre privat de Formació Professional.  
Denominació del centre: CES Juan Pablo II Valencia.  
Titular: CES Juan Pablo II, Societat Limitada Unipersonal  
Domicili: c/ Ausiàs March, núm. 5 i 7.  
Localitat: Paterna (46010).  
Província: València.  
Ensenyaments i capacitat màxima que s'autoritzen:  
  
Cicles formatius de grau superior de Formació Professional:  
  
Família: Activitats Físiques i Esportives.  
- 1 cicle (1r i 2n curs) d'Animació d'Activitats Físiques i Esportives (codi ensenyament: 70793214842), amb dos cursos presencials de 30 llocs escolars cada un, i s'impartirà un curs al matí i un altre a la vesprada.  
  
  
Família: Administració i Gestió.  
- 1 cicle (1r i 2n curs) d'Administració i Finances (codi ensenyament: 60451214979), amb dos cursos presencials de 30 llocs escolars cada un, i s'impartirà un curs al matí i un altre a la vesprada.  
  
  
Família: Serveis Socioculturals i a la Comunitat.  
- 1 cicle (1r i 2n curs) d'Educació Infantil (codi ensenyament: 61020189707), amb dos cursos presencials de 30 llocs escolars cada un, i s'impartiran un curs al matí i un altre a la vesprada.  
  
Segon  
El centre haurà de presentar la relació del professorat i les titulacions adequades als ensenyaments que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Tercer  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta; no obstant això, els seus efectes acadèmics fan referència al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 19 de gener de 2016. El conseller d'Educació, Investigació, Cultura i Esport: Vicent Marzà Ibáñez.